open-index/open-wikipedia-markdown huggingface dataset:
TMS320

**TMS320** on Texas Instrumentsin (TI) DSP-sarja. Sarja on esitelty vuonna 1983 TMS32010-suorittimen julkaisulla.

Suorittimesta on versioita sekä liukuluku- että kiinteädesimaalisella aritmetiikalla. Suoritinta on integroituna TI:n OMAP-suorittimissa.

Suorittimia käytetään mm. matkapuhelimissa ja kämmentietokoneissa.

## Historia
TMS32010 oli nopein siihen mennessä julkaistu DSP ja pystyi suorittamaan käskyjä sekä piirillä olevasta ROM-muistista, että piirin ulkopuolisesta RAM-muistista, joka teki ohjelmakehityksestä joustavaa. Piiri maksoi noin  kappale ja myi ensimmäisenä vuonna tuhat kappaletta. Myynti kasvoi myöhemmin ja DSP:t tulivat modeemeihin, lääketieteellisiin ja sotilaslaitteisiin. Piiri oli ensimmäinen TI:n DSP-sarjassa ja vaikuttaa yhä TI:n menestykseen.

## TMS32010
TMS32010 oli sarjan ensimmäinen suoritin. Sitä käytettiin vuonna 1985 julkaistun Apollo Computerin DN570-työaseman näytönohjainkortilla.

## TMS32020
TMS32020 oli sarjan toisen sukupolven suoritin.

## Malleja
*TMS320C1x
*TMS320C3x
*TMS320C4x
*TMS320C8x – moniprosessointia tukeva malli

## C2000-sarja
C2000-sarjan mikrokontrollereihin kuuluvat:
* C28x
* C240x

## C5000-sarja
C5000-sarjaan kuuluvat:
* TMS320C54x – kiinteädesimaalinen
* TMS320C55x – kiinteädesimaalinen

## C6000-sarja

C6000-sarjan (TMS320C6x) VLIW-mikropiireihin kuuluvat:
* TMS320C62x
* TMS320C67x
* TMS320C64x
* TMS320C67x+
* TMS320C64x+
* TMS320C674x
* TMS320C66x

## DaVinci-sarja
DaVinci-sarjan järjestelmäpiirit sisältänä C6000-sarjan DSP:n (C64x+), ARM9-sovellussuorittimen ja digitaalisen median liitännäisiä. Sarjan markkinointi keskittyy niiden videoprosessointikykyihin.

## Ohjelmistotuki
Suorittimet ovat ohjelmoitavissa C-kielellä, C++-kielellä ja assembly-kielellä.

C6X sarjalle on lisätty tuki GCC-kääntäjään.

TI:n tavoitteena on lisätä kyky ajaa Linux-käyttöjärjestelmään suorittimilla.
Linux-tuen lisäksi TI-RTOS on tuettu käyttöjärjestelmä.

## Lähteet

## Aiheesta muualla
Paleozoologia

**Paleozoologia** on paleontologian osa-alue, joka tutkii muinaisia eläimiä. Paleozoologiasaa käytetään samoja tutkimusmenetelmiä kuin arkeologiassa ja geologiassa. Fossiilien muotoa tutkimalla ja stratigrafiaa hyödyntämällä selvitetään eläinten evoluutiota.

## Katso myös
* Paleobotaniikka
* Esihistoriallinen elämä
* Paleontologia

## Lähteet
Sara Jane Moore

**Sara Jane Moore** (15. helmikuuta 1930 – 24. syyskuuta 2025) oli yhdysvaltalainen nainen, joka yritti ampua presidentti Gerald Fordin vuonna 1975. Moore tuomittiin elinkautiseen vankeusrangaistukseen, josta hän pääsi ehdonalaiseen 32 vuoden päästä joulukuussa 2007.

Moore oli ollut tekemisissä vasemmistoradikaalien kanssa, ja hän uskoi presidentin murhan aloittavan vallankumouksen. Hän oli ollut kirjanpitäjänä People In Need -ruokajakelussa, joka perustettiin Patty Hearstin kidnapanneen Symbioottinen vapautusarmeija -terroristijärjestön vaatimuksesta. Hän oli myös FBI:n ilmiantaja. Juuri ennen murhayritystä Yhdysvaltain salainen palvelu takavarikoi Moorelta .45-kaliiperin revolverin, jolloin Moore osti uuden aseen.

Moore yritti ampua presidenttiä St Francis Hotellin edessä San Franciscossa 22. syyskuuta 1975, eli 17 päivää sen jälkeen, kun Charles Mansonin seuraaja Lynette Fromme oli yrittänyt tappaa Fordin Sacramentossa. Moore seisoi väkijoukossa noin 12 metrin päässä presidentistä ja laukaisi .38-kaliiperisen revolverin tätä kohti. Mooren vieressä seisonut entinen sotilas Oliver W. Sipple sai kuitenkin tönäistyä hänen kättään, jolloin luoti osui hotellin seinään. Yksi henkilö loukkaantui lievästi rakennuksesta kimmonneesta luodista.

Puolustusasianajajat olisivat halunneet vedota mielenterveysongelmiin, mutta Moore tunnusti syyllisyytensä, ja hänet tuomittiin elinkautiseen vankeusrangaistukseen. Vuonna 1979 Moore karkasi vankilasta, mutta hänet saatiin kiinni muutamassa tunnissa ja siirrettiin liittovaltion vankilaan.

Koska Moore oli suorittanut tuomiostaan 30 vuotta, käyttäytynyt hyvin eikä häntä pidetty uhkana muille, liittovaltion silloisten sääntöjen mukaisesti hän pääsi ehdonalaiseen vapauteen. Moore pääsi vankilasta 31.&nbsp;joulukuuta 2007, noin vuosi presidentti Fordin kuoleman jälkeen. Toukokuussa 2009 hän antoi televisiohaastattelun ''The Today Show:lle''. Hän kertoi katuvansa tekoaan.

Sara Jane Moore ja Lynette Fromme ovat ainoat naiset, jotka ovat yrittäneet tappaa Yhdysvaltain presidentin.

## Lähteet
Piedecuesta

**Piedecuesta** on kaupunki ja kunta Kolumbian Santanderin departementissa, linnuntietä noin 275 kilometriä pääkaupunki Bogotásta pohjoiskoilliseen. Vuonna 2005 kunnan väkiluku oli 117&nbsp;364 asukasta ja väestöennuste arvioi vuoden 2017 kesäkuun lopun väkiluvuksi 156&nbsp;167 asukasta. Kaupungissa valmistetaan muun muassa sikareita ja tupakkaa.


Piedecuesta Santander Colombia.jpg|Piedecuestan keskusta: mm. Perpetuo Socorron ja San Francisco Javieron kirkot ja kaupungintalo (Palacio Municipal o Casa Consistorial).
Cañón del Chicamocha, Santander - panoramio.jpg|Chicamocha-joki Piedecuestan kunnassa.


## Lähteet

## Aiheesta muualla
Floridablanca

**Floridablanca** on kaupunki ja kunta Kolumbian Santanderin departementissa Bucaramangan suurkaupunkialueen eteläosassa, linnuntietä noin 282 kilometriä pääkaupunki Bogotásta pohjoiskoilliseen. Vuonna 2005 kunnan väkiluku oli 254&nbsp;683 asukasta ja väestöennuste arvioi vuoden 2017 kesäkuun lopun väkiluvuksi 266&nbsp;669 asukasta.

## Lähteet

## Aiheesta muualla
Girón

**Girón** (myös *San Juan Girón*) on kaupunki ja kunta Kolumbian Santanderin departementissa noin 8 kilometriä Bucaramangan suurkaupunkialueen lounaispuolella ja linnuntietä noin 280 kilometriä pääkaupunki Bogotásta pohjoiskoilliseen. Vuonna 2005 kunnan väkiluku oli 135&nbsp;791 asukasta ja väestöennuste arvioi vuoden 2017 kesäkuun lopun väkiluvuksi 190&nbsp;283 asukasta.


Basílica de Girón, Santander.jpg|Girónin basilika.


## Lähteet

## Aiheesta muualla
Nikolai Markov

**Nikolai Jevgenevitš Markov** (tunnettu myös nimellä **Markov II**; 14. huhtikuuta (J: 2. huhtikuuta) 1866 Kursk, Venäjän keisarikunta – 12. huhtikuuta 1945 Wiesbaden, Saksa) oli venäläinen oikeistoradikaali ja äärikansallismielinen poliitikko. Hän oli näkyvimpiä johtajia Venäjän kansan liitossa, joka oli mustina sotnioina tunnetun äärikonservatiivisen liikkeen tärkein järjestö. Markovia on kutsuttu Venäjän ”taantumuksen symboliksi”.

Markov syntyi aateliseen maanomistajaperheeseen. Hän valmistui insinööriksi Pietarin rakennustekniikan instituutista vuonna 1892 ja työskenteli seuraavina vuosina rakennusinsinöörinä. Hän sai kollegineuvoksen arvonimen. Vuoden 1905 vallankumouksen aikana Markov perusti Kurskissa ”Kansallisen järjestyksen puolueen”, joka vuonna 1907 sulautui osaksi Venäjän kansan liittoa. Markov kuului Venäjän kansan liiton puoluejohtoon vuodesta 1908 ja oli sen edustajana kolmannessa ja neljännessä valtakunnanduumassa vuosina 1907–1917. Hänestä tuli käytännössä puolueen johtaja, kun Aleksandr Dubrovin syrjäytettiin vuoden 1909 lopussa. Puolueen sirpaloitumisen seurauksena Markov perusti vuonna 1912 ”Uuden Venäjän kansan liiton”, joka tunnettiin myös markovilaisina. Lisäksi hän vaikutti Vladimir Puriškevitšin johtamassa ”Arkkienkeli Mikaelin liitossa”.

Markov saavutti kyseenalaisen maineen yhtenä duuman oikeistosiiven johtajista ja jyrkkien antisemitistisen puheiden pitäjänä. Häntä alettiin kutsua nimellä ”Markov II”, koska hän oli toiseksi vanhin samannimisistä duumanedustajista. Hän julkaisi vuodesta 1915 äärioikeistolaista *Zemštšina*-lehteä. Hänet tunnettiin myös Suomen autonomian kiivaana vastustajana.

Markov pidätettiin helmikuun vallankumouksen aikana, mutta laskettiin vapaaksi toukokuussa 1917. Hän johti lakkautetun puolueensa seuraajaksi perustettua maanalaista organisaatiota. Lokakuun vallankumouksen jälkeen Markov pakeni Suomeen. Hän tuki Luoteis-Venäjän armeijaa, jonka oli tarkoitus kenraali Nikolai Judenitšin komennossa vallata Pietari takaisin bolševikeilta. Vuodesta 1920 Markov asui maanpaossa Saksassa ja julkaisi monarkistisia emigranttilehtiä. Hän johti vuosina 1921–1927 venäläisten valkoisten emigranttien perustamaa Ylintä monarkistineuvostoa ja toimi kruununtavoittelija Kirill Vladimirovitš Romanovin neuvonantajana. Viimeisinä vuosinaan hän teki yhteistyötä Saksan kansallissosialistisen hallinnon kanssa.

## Lähteet
Nokia 260T

**Nokia 260T** on Nokian kiintolevyllä varustettu antenniverkon digitaalisovitin. Kiintolevylle voi tallentaa 80 gigatavun edestä televisio-ohjelmia, myös ajastetusti. Vastaanottimeen kuuluu ominaisuus, joka voi pysäyttää televisio-ohjelman ruudulle, jolloin käyttäjä voi katsoa sen loppuun halutessaan. Nokia 260T on yhteensopiva Nokian kamerapuhelinten kanssa, mikä mahdollistaa digitaalivalokuvien siirtämisen langattomasti vastaanottimeen. Digitaalivastaanottimella voi katsoa vapaiden televisio- ja radiokanavien lisäksi maksullisia kanavia Conax-salauksenpurkua ja -kortinlukijaa hyödyntäen. Nokia 260T:ssä on myös seitsemän vuorokauden sähköinen ohjelmaopas (*EPG*).
Palmira (Kolumbia)

**Palmira** on kaupunki ja kunta Kolumbian Valle del Caucan departementissa, linnuntietä noin 273 kilometriä pääkaupunki Bogotásta lounaaseen ja 27 kilometriä maan eteläosan keskuksesta, miljoonakaupunki Calista itäkoilliseen. Vuonna 2005 Palmiran väkiluku oli 284&nbsp;470 asukasta ja väestöennuste arvioi vuoden 2017 kesäkuun lopun väkiluvuksi 308&nbsp;671 asukasta.


Catedral Nuestra Señora del Rosario del Palmar .jpg|Katedraali Palmirassa (Catedral Nuestra Señora del Rosario del Palmar).

## Lähteet

## Aiheesta muualla
Kaisa Pöyry

**Kaisa Pöyry **(oik. **Katarina Wanqvist**, 1818–1892)  oli suomalainen kansanparantaja Ristiinassa Etelä-Savossa, ns. viisas vanha nainen. Ristiinaa kutsuttiin jopa "Kaisa Pöyryn pitäjäksi" hänen maineensa takia.

Pöyry oli saanut maineen loisvaimona ja häntä kutsuttiin myös noidaksi. Hän oli oppinut parantamisen taidon, jonka uskotaan tulleen lappalaiselta kiertäjämieheltään. Kaisa sai lapsen vuonna 1848 tämän kiertäjämiehen kanssa ja joutui sen vuoksi oikeudellisiin vaikeuksiin syytettynä salavuoteudesta.

Pöyry oli kotoisin vaatimattomista oloista ja vietti suuren osan elämästään työskennellen piikana ja loisena Ristiinassa. Hän syntyi vuonna 1818 Sairilan ratsutilalla Mikkelin puolella. Hänen vanhempansa olivat loismies Martti Wanqvist ja ristiinalaissyntyinen Anna Hokkanen.

Pöyry vietti vanhuudenpäiviään Pöyryn talossa poikansa perheen luona, ja tästä syystä hänet tunnettiin nimellä "Pöyryn Kaisa". Kaisan elämässä ei ole tarkkaa tietoa siitä, milloin hän aloitti ennustamisen ja lääkitsemisen, mutta tällaiset toimet olivat aikanaan paikallisesti hyvin epäilyttäviä ja niitä pidettiin vaarallisina.

*[[Suometar (sanomalehti)|Suometar]]*-lehdessä kirjoitettiin 17.9.1858 tapahtumasta, jossa mainittiin, että keskelle pitäjää oli ilmaantunut henkilö, joka väitettiin tietävän kaiken ja jota nuoret tytöt kävivät puhuttelemassa kaipauksissaan. Tämän lisäksi hänen luokseen haettiin apua luonnollisiin tapaturmiin ja sairauksiin. Tämä herätti paikallisten huomion, ja hänet määrättiin kutsuttavaksi kihlakunnan oikeuteen. Käräjille Pöyry ei kuitenkaan joutunut hoitojensa vuoksi, vaan sen takia, että eräänä pyhäpäivänä Ristiinan kirkon lehterillä, kesken papin saarnan, hän ennusti korttien avulla vierellään istuville. Tämä tapahtuma johti siihen, että hänet tuotiin oikeuden eteen syyskäräjillä vuonna 1858.

Poppakonstit ja mystisyys leimasivat myös Pöyryn hoitomenetelmiä. Hän harjoitti salaperäistä parantamista, suorittaen rituaaleja ja loitsuja piilossa uteliailta katseilta. Pöyryn kerrotaan lukeneen loitsuja savupirtin hämärässä tai talon keittiössä, käyttäen niitä esimerkiksi rukiin, voin ja munien yhteydessä. Vaikka hän käytti tällaisia henkisiä keinoja, hän ei kuitenkaan rajoittunut pelkästään loitsuihin parantamistyössään. Hän hyödynsi myös luonnon tarjoamia lääkeaineita ja luottamustaan ansainneita hoitokeinoja.

Pöyry tunnettiin pienikokoisena naisena, jolla oli tummat hiukset ja tummat silmät. Hän solmi avioliiton 42-vuotiaana Ristiinan Liikalan kylästä kotoisin olleen torpparin veljen, renkimies Hesekiel Hiski Hermanninpoika Torniaisen kanssa vuonna 1860. On mahdollista, että Hiski Torniainen oli sukua Pöyrylle. Torniaisen kuoltua vuonna 1880 Pöyry muutti poikansa luokse ja jakoi parantamistaitonsa miniälleen Hedda Helena Väisäselle, joka saattoi myös olla Pöyryn sukulainen. Väisänen jatkoi taikojen tekemistä Ristiinassa.

Pöyry kuoli 73-vuotiaana kärsien "ahdistustaudista".

## Lähteet
* 

### Viitteet
Tuluá

**Tuluá** on kaupunki ja kunta Kolumbian Valle del Caucan departementissa, linnuntietä noin 245 kilometriä pääkaupunki Bogotásta länsilounaaseen. Vuonna 2005 kunnan väkiluku oli 187&nbsp;275 asukasta ja väestöennuste arvioi vuoden 2017 kesäkuun lopun väkiluvuksi 216&nbsp;604 asukasta.

Iglesia de San Bartolomé, Tuluá.jpg|San Bartolomen kirkko.
Panorámica de Tuluá desde la cordillera Occidental.jpg|Tuluán kuntaa.

## Lähteet

## Aiheesta muualla
Jamundí

**Jamundí** on kaupunki ja kunta Kolumbian Valle del Caucan departementissa, noin 21 kilometriä miljoonakaupunki Calista etelään. Vuonna 2005 kunnan väkiluku oli 96&nbsp;993 asukasta ja väestöennuste arvioi vuoden 2017 kesäkuun lopun väkiluvuksi 124&nbsp;586 asukasta.

## Lähteet

## Aiheesta muualla
Cartago (Kolumbia)

**Cartago** on kaupunki ja kunta Kolumbian Valle del Caucan departementissa, linnuntietä noin 204 kilometriä pääkaupunki Bogotásta länteen. Vuonna 2005 kunnan väkiluku oli 124&nbsp;831 asukasta ja väestöennuste arvioi vuoden 2017 kesäkuun lopun väkiluvuksi 133&nbsp;652 asukasta.


Cartago (2), Valle, Colombia.JPG|Kaupungin torneja, mastoja ja kattoja.
Capilla de Nuestra Señora de Guadalupe (3). Cartago, Valle, Colombia.JPG|Eräs kaupungin kirkoista (Capilla de Nuestra Señora de Guadalupe).
Río Cauca. Puente Anacaro (3). Cartago - Ansermanuevo, Valle, Colombia.JPG|Causajoki Cartagossa.
Aeropuerto Santa Ana. Cartago, Valle, Colombia.JPG|Santa Anan lentoasema.

## Lähteet

## Aiheesta muualla
Yumbo

**Yumbo** on kaupunki ja kunta Kolumbian Valle del Caucan departementissa, noin 15 kilometriä miljoonakaupunki Calista pohjoiseen. Vuonna 2005 Yumbon väkiluku oli 92&nbsp;192 asukasta ja väestöennuste arvioi vuoden 2017 kesäkuun lopun väkiluvuksi 122&nbsp;718 asukasta.

## Lähteet

## Aiheesta muualla
Amstrad GX4000

**Amstrad GX4000** oli Amstradin valmistama pelikonsoli. GX4000 oli Amstradin ensimmäinen ja ainoa yritys pelikonsolimarkkinoille.

Kilpailevat konsolit olivat 16-bittiset Sega Mega Drive ja Super Nintendo. GX4000 ei menestynyt kilpailua vastaan ja poistui nopeasti markkinoilta.

Ensimmäinen valmistuserä oli 15000kpl ja toista valmistuserää ei tehty.

## Tekniikka

Konsoli perustui Amstrad CPC -sarjan 8-bittisiin 464 ja 6128 kotitietokoneisiin.

Laitteisto:
* CPU: Zilog Z80A
* RAM: 64KB
* audio: 3-kanavainen mono (AY-3-8910 piiri)
* Värien määrä: 4 096 (32 yhtäaikaa ruudulla)
* Resoluutio: 160x200 tai 640x200

## Pelit

Konsolille julkaistiin 27 peliä sen elinaikana.

## Lähteet

## Aiheesta muualla

* http://gx4000.co.uk
* Consoles You've Never Heard of: Amstrad GX4000
Super Bowl LI

**Super Bowl LI** oli järjestyksessään 51. Super Bowl -ottelu. Se on NFL-liigan loppuottelu, joka pelattiin 5. helmikuuta 2017 Texasin Houstonissa. Ottelussa kohtasivat New England Patriots ja Atlanta Falcons. Super Bowl meni ensimmäistä kertaa historiansa aikana jatkoajalle, jossa Patriots voitti Falconsin ensimmäisen hyökkäysvuoron maalilla. Ottelu päättyi 28–34. Ottelun arvokkaimmaksi pelaajaksi valittiin Patriotsin pelinrakentaja Tom Brady.

## Lähteet

## Aiheesta muualla
A-Darter

**A-Darter** (myös nimellä V3E Agile Darter) on Denelin kehittämä ilmataisteluohjus. Ohjuksen kehitys alkoi vuonna 1995 ja Brasilia on osallistunut sen kehitykseen. Yhteinen kehitys alkoi vuonna 2007.

Ohjus on lämpöhakuinen kaksivärisellä infrapunalla ja laser-sytyttimellä. Ohjus on lyhyelle kantamalle.

## Käyttäjät
Ohjuksen käyttäjiä ovat Etelä-Afrikan ilmavoimat (SAAF) ja Brasilian ilmavoimat (FAB). SAAF käyttää ohjusta Saab JAS 39 Gripen -hävittäjissään. FAB:n odotetaan käyttävän ohjusta F-5-hävittäjissä ja tulevissa hävittäjissä.

## Lähteet

## Aiheesta muualla
*http://www.deneldynamics.co.za/products/missiles/air-to-air-missiles/a-darter
*http://www.defenseindustrydaily.com/south-africa-brazil-to-develop-adarter-sraam-03286/
Carlos Manuel de Céspedes

**Carlos Manuel de Céspedes** (18. huhtikuuta 1819 – 27. huhtikuuta 1874) oli kuubalainen itsenäisyysliikkeen johtaja ja plantaasinomistaja. Céspedes aloitti kapinan, joka johti kymmenvuotiseen sotaan Kuuban Espanjalaista siirtomaahallintoa vastaan. Céspedes päätyi lopulta espanjalaisten vangiksi ja hänet teloitettiin vuonna 1874.

## Elämäkerta
Céspedes syntyi 18. huhtikuuta 1819 Bayamossa ja kävi koulunsa Havannassa. Hän kiinnostui jo nuorena Espanjan siirtomaahallinnon vastaisesta politiikasta. 10. lokakuuta 1868 Céspedes käynnisti niin kutsutun Grito de Yaran, eli kymmenen vuotta jatkuneen sodan siirtomaahallintoa vastaan. Céspedes vapautti omistamansa plantaasin orj
at ja värväsi heidät joukkoihinsa. Myöhemmin hänen armeijaansa liittyi myös alueen muita plantaasinomistajia.

Vuonna 1869 Céspedes muodosti väliaikaishallituksen ja oli mukana kirjoittamassa uutta perustuslakia. Hän otti käyttöön myös monia uudistuksia, kuten vapaakaupan, tasa-arvoisen verotuksen ja yleisen äänioikeuden. Céspedesin yhtenä päätavoitteena oli myös orjuuden lakkauttaminen, mutta ajatus herätti vastustusta itsenäisyysliikkeen sisällä. Joukko muita itsenäisyysliikkeen vaikuttajia syöksi Céspedesin asemastaan vuonna 1873, ja hän siirtyi maan alle. Espanjalaiset saivat vangittua hänen seuraavana vuonna, ja hänet teloitettiin 27. huhtikuuta 1874.

## Lähteet
Dassault Mirage 5

**Dassault Mirage 5** on Ranskassa valmistettu suihkumoottorikäyttöinen monitoimihävittäjä. Se otettiin aktiiviseen käyttöön vuonna 1969. Tämän tyypin lentokone lensi ensilentonsa 19. toukokuuta 1967. Se on eräs ranskalainen Mirage-hävittäjäkoneperheen tuote, joka pohjautuu Mirage III -tyyppiin, jonka jälleenkehitelmä Mirage 5 on. Konetyyppi on tullut enemmän tunnetuksi muunnoksistaan. Näitä ovat olleet: IAI Kfir, IAI Nesher ja Atlas Cheetah. Mirage 5 on edeltäjiään kookkaampi, ja sen avioniikka on yksinkertaisempaa. Mirage 5 kykenee myös taktisiin ydinpommituksiin lentoteknillisten ominaisuuksiensa puolesta.

Konetyyppi kykenee saavuttamaan 2.2 Machin nopeuden, ainakin 18 kilometrin lakikorkeuden sekä kuljettamaan aseistusta 4&nbsp;000 kilogrammaa. Kiinteä aseistus käsittää kaksi 30 millimetrin DEFA-konetykkiä. Useat eteläisen Amerikan ja Afrikan maat käyttivät tätä tyyppiä, ja se on osin käytössä yhä edelleen 2010-luvulla. 

## Mirage 5
Mirage 5 syntyi Israelin aloitteesta. Kone oli Mirage IIIE, josta poistettiin Lähi-idän säässä tarpeeton avioniikkalaitteisto ja korvattiin se lisäpolttoaineella hyökkäystehtäviä varten. Syyskuussa 1966 Israel tilasi 50 konetta. Ensimmäinen kone lensi 19. toukokuuta 1967. Kone piteni puolella metrillä ja pitot-putki siirtyi nokasta sen alle. Ripustimien lukumäärä lisättiin seitsemään.

Lähi-idän tilanteen vuoksi Israel päätyi kuitenkin kauppasaartoon ja koneet siirrettiin Ranskan ilmavoimille. Israelilaiset saivat kuitenkin täydelliset piirustukset haltuunsa ja valmistivat koneesta kopioita nimellä "Nesher."
Piirustuksien avulla ja saavutetulla tietotaidolla kehitettiin edelleen IAI Kfir.

Mirage 5:ttä vietiin Abu Dhabiin, Belgiaan, Kolumbiaan, Egyptiin, Libyaan, Pakistaniin, Peruun, Venezuelaan ja Zaireen. Koneita valmistettiin yhteensä 531 kappaletta. Israelin valmistamia luvattomia kopioita vietiin 39 kappaletta Argentiinan ilmavoimille, joka nimesi koneen Daggeriksi. Argentiina menetti yksitoista konetta Falklandin sodassa 1982.

## Lähteet
*http://www.militaryfactory.com/aircraft/detail.asp?aircraft_id=256
*http://www.flugzeuginfo.net/acdata_php/acdata_dassault_mirage5_en.php
*http://www.easternorbat.com/html/dassault_mirage_5_eng.html

### Viitteet

## Aiheesta muualla
Fornebu

**Fornebu** (paikallista muotoa **Fornebo**) on Norjassa sijaitseva niemimaa, joka on osa Bærumin kuntaa. Fornebu on Oslon länsiosien rajalla.

Fornebun lentoasema (FBU) oli Norjan päälentoasema toisesta maailmansodasta alkaen. 7. lokakuuta vuonna 1998 lentoasema suljettiin. Yön ylitse toimitettu suuri muutto-operaatio päättyi uuden päälentoaseman avajaisiin Gardermoenissa (OSL). Gardermoen oli aiemmin toiminut pienemmän lentoaseman roolissa.

Vuodesta 2001 lähtien Fornebun aluetta on kehitetty tietotekniikka- ja -liikennekeskukseksi. Norjalaisen teleoperaattori Telenorin uusi pääkonttori sijaitsee Fornebussa.

Fornebun niemimaa on yhteydessä Langoddeniin ja Snarøyaan, jotka ovat kehittyneempiä yksityisasutusalueita.

## Etymologia
Fornebun nimi kuului alun perin niemellä sijainneelle farmille.

## Talous
Scandinavian Airlinesin Norjan-toimistot sijaitsevat Fornebussa. Muita alueen yrityksiä ovat: Norwegian Air Shuttle, Telenor, Aker Solutions ja Statoil.

Tilauslentoyhtiö Partnairin pääkonttori sijaitsi Fornebun lentoasemalla vuoteen 1989 asti. Kun lentoyhtiö Busy Bee of Norway oli olemassa, sen pääkonttori oli myös lentoaseman yhteydessä. Braathensin ja SAS Braathensin pääkonttorit olivat lentoaseman mailla. Vuonna 2010 Norwegian Air Shuttle osti entisen Braathensin toimiston.

## Lähteet

## Aiheesta muualla
Chilenkihu

**Chilenkihu** (*Stercorarius chilensis*) kuuluva lintulaji. Sen levinneisyysaluetta ovat Argentiina, Chile ja Peru ja lisäksi sitä on tavattu vaelluslintuna Antarktiksella, Brasiliassa, Ecuadorissa ja Uruguayssa sekä tuntematonta alkuperää olevana Falklandinsaarilla. Sen populaation suuruus on vakaa.

Vakaalla kannalla ei ole merkittäviä uhkia. Lajin pesimäalue ulottuu Keski-Chilestä Argentiinan eteläkärkeen. Se on merellinen lintu ja se elää lähinnä rannikon kanaaleissa ja salmissa ja pesimäpaikat ovat saarilla ja syrjäisillä rannikkoalueilla. Pesintä alkaa marraskuussa, jolloin yksilöt muodostavat tiheitä yhteisöjä

## Lähteet
Under Cover of Darkness

**Under Cover of Darkness** on yhdysvaltalaisen rockyhtye The Strokesin kappale, joka julkaistiin ensimmäisenä singlenä yhtyeen kolmannelta albumilta *[[Angles]]* 9. helmikuuta 2011. ”Under Cover of Darkness” nousi Britannian singlelistalla parhaimmillaan sijalle 47.

Kappaleen musiikkivideon on ohjannut Warren Fu.

## Kappaleet
### Digitaalinen lataus
# 
### Vinyylijulkaisu
# 
# 

## Lähteet
Awolnation

**Awolnation** on vuonna 2009 perustettu yhdysvaltalainen elektronista rockia esittävä yhtye. Yhtyeen laulajana on Aaron Bruno. Yhtye on tehnyt neljä levyä, jotka on julkaissut Red Bull Records. 

## Diskografia
### Albumit
* *[[Megalithic Symphony]]* (2013)
* *[[Run (albumi)|Run]]* (2015)
* *[[Run (Remixes)]]* (2016)
* *[[Here Come The Runts]]* (2018)
* *[[Angel Miners & the Lightning Riders]]* (2020)

### EP:t
* *[[Back From Earth]]* (2010)
* *RE/SAIL* (2012)
* *I've Been Dreaming* (2012)

## Aiheesta muualla
*
Expon metroasema

**Expo** on Singaporen Mass Rapid Transit -metrojärjestelmän asema Tampinesissa Singaporen itäisellä suuralueella lähellä Singapore Expo -messukeskusta. Se avattiin 10. tammikuuta 2001. Se on East West Linen Changin lentoaseman haaralla. Siitä tuli myös Downtown Linen pääteasema, kun linjan itäinen jatke avautui 21. lokakuuta 2017. 25. toukokuuta 2019 ilmoitettiin East West Linen aseman siirtyvän osaksi Thomson-East Coast Linea osana muuta Changin lentoaseman haaraa, kun linjaa laajennetaan Changin lentoasemalle 2030-luvun puolivälissä, uuden viidennen terminaalin kautta. Tämän vuoksi asemalla on suoritettu muutostöitä vuodesta 2025 alkaen.

## Junat

## Lähteet

## Aiheesta muualla

* Expon metroasema Singaporen liikennelaitoksen sivuilla
Taken for a Fool

**Taken for a Fool** on yhdysvaltalaisen rockyhtye The Strokesin kappale, joka julkaistiin toisena singlenä yhtyeen kolmannelta albumilta *[[Angles]]* 1. heinäkuuta 2011.

Kappaleen musiikkivideon on ohjannut Laurent Briet.

## Kappaleet
# 
# 

## Lähteet
All the Time

**All the Time** on yhdysvaltalaisen rockyhtye The Strokesin kappale, joka julkaistiin ensimmäisenä singlenä yhtyeen viidenneltä albumilta *[[Comedown Machine]]* 19. helmikuuta 2013.

Kappaleen musiikkivideon on ohjannut Albert Hammond Jr.

## Kappaleet
# 
# 

## Lähteet
Janina Orlov

**Janina Maria Orlov** (s. 10. helmikuuta 1955 Helsinki) on suomenruotsalainen kääntäjä ja yliopistonlehtori. Hän on kääntänyt runsaasti suomalaista ja venäläistä nykykirjallisuutta ruotsiksi ja saanut käännöksistään useita tunnustuksia. Orlov on väitellyt filosofian tohtoriksi Åbo Akademissa, ja hän on työskennellyt Tukholman yliopiston kirjallisuustieteen lehtorina, opetusalanaan lastenkirjallisuus.

Orlovin vuonna 2005 julkaistu venäjän kielen ja kirjallisuuden väitöskirja oli temaattinen analyysi Aleksandr Puškinin runoteoksesta *Skazka o tsare Saltane* (*[[Tsaari Saltanin tarina]]*) vuodelta 1831. Merkittävä osa Orlovin ruotsiksi kääntämistä teoksista on ollut suomen- ja venäjänkielistä lasten- ja nuortenkirjallisuutta, mutta mukana on runsaasti myös aikuisten kaunokirjallisuutta. Kirjailijoiden joukossa ovat muun muassa Katja Kettu, Rosa Liksom, Sofi Oksanen, Riikka Pulkkinen, Andrei Gelasimov ja Nina Sadur.

Orlov sai vuonna 2015 valtion ulkomaisen kääntäjäpalkinnon, vuonna 2016 hänet palkittiin Pro Finlandia -mitalilla, 2018 hän sai Hugo Bergroth -palkinnon ja 2022 Mikael Lybeck -palkinnon sekä Ruotsin akatemian Suomi-palkinnon.

Orlov valittiin Vuoden ruotsinsuomalaiseksi 2018. Hänelle myönnettiin taiteilijaeläke vuonna 2020.

Orlov oli naimisissa ruotsalaisen kirjailijan Ulf Starkin kanssa.

## Lähteet
Suomen postcrossingyhdistys

**Suomen postcrossingyhdistys ry** on 24. lokakuuta 2015 perustettu suomalainen postcrossing-harrastajien yhdistys. Yhdistyksen tarkoitus on sääntöjensä mukaan edistää postcrossingin harrastusta Suomessa, lisätä jäsenten välistä vuorovaikutusta, edistää harrastukseen liittyvää tiedonsaantia tiedotus- ja julkaisutoiminnan avulla ja olla yhteistyössä muiden harrastukseen liittyvien koti- ja ulkomaisten järjestöjen, yritysten ja toimijoiden kanssa. Yhdistyksen nimi on ruotsiksi **Finlands postcrossingförening rf**, ja englanniksi **Finnish Postcrossing Friends Association**.

Yhdistys on maailman ensimmäinen virallisesti rekisteröity kansallinen postcrossing-harrastajien yhdistys.

Yhdistys järjestää tapaamisia ja tutustumiskäyntejä postikortteihin, postikorttitaiteeseen ja postinvälitykseen liittyviin yrityksiin ja tapahtumiin.  

Yhdistys on Hämeenlinnan Verkatehtaalla vuosittain järjestettävän Korttien Tarinat – postikorttifestivaalin pääjärjestäjä. 

Suomen postcrossingyhdistyksen jäseneksi voi liittyä kuka tahansa aktiivinen postcrossing-harrastaja, joka hyväksyy yhdistyksen tarkoituksen ja säännöt. Vuoden 2025 alussa yhdistyksessä oli lähes 700 maksanutta jäsentä.

Yhdistyksen johdossa toimii hallitus, johon kuuluu puheenjohtaja ja 4–10 varsinaista jäsentä, sekä 0–10 varajäsentä.

## Vuoden taiteilija
Suomen postcrossingyhdistys ry valitsee vuosittain Vuoden taiteilijan. Vuoden taiteilijaksi voidaan valita henkilö tai taho, jolla on tunnettua postikorttituotantoa Suomessa. Vuoden taiteilijan valinnassa voidaan huomioida myös esimerkiksi säätiöt (edesmenneiden taiteilijoiden osalta) ja työ- tai tuotantoryhmät. Yhdistyksen jäsenkortti on vuoden taiteilijan kuvittama.

#### Suomen postcrossingyhdistyksen vuoden taiteilijat
* 2016 Inge Löök
* 2017 Virpi Pekkala
* 2018 Hannu Hautala
*2019 Minna Lehväslaiho
*2020 Taneli Eskola
*2021 Minna L. Immonen
*2022 Niclas Nordlund
*2023 Martta Wendelin
*2024 Katja Saario
*2025 Tove Jansson

## Vuoden postcrossaaja
Suomen postcrossingyhdistys ry on vuodesta 2017 alkaen nimennyt tarvittaessa vuosittain Vuoden postcrossaajan. Vuoden postcrossaajaksi voidaan nimetä taho, tai henkilö, joka on toimillaan tai teoillaan edistänyt postcrossing-harrastuksen, tai Suomen postcrossingyhdistyksen, tunnettuutta positiivisella tavalla Suomessa.

#### Suomen postcrossingyhdistyksen vuoden postcrossaajat
* 2017 Postimuseo 
*2018 Markku Laakso
*2019 Åland Post Frimärken
*2020 Kaija Tervo, Papermark Oy
*2022 Tommi Kantola, Posti
*2025 Suomen Korttipiste Oy

## Puheenjohtajat
* Marko Kulmala 2015–2017
* Kati Laasonen 2017–2018
* Marko Kulmala 2018–2019
*Hilkka Yletyinen 2020–06/2023
*Sanna Niemi 06/2023-11/2023
*Minna Keränen-Kultanen 11/2023-

## Lähteet

## Aiheesta muualla
* Suomen postcrossingyhdistys ry:n kotisivut

__INDEX__
2,5-furaanidikarboksyylihappo

**2,5-Furaanidikarboksyylihappo** (C6H4O5) on heterosyklisiin ja aromaattisiin dikarboksyylihappoihin kuuluva orgaaninen yhdiste. Yhdistettä voidaan käyttää muun muassa polymeerien ja muiden orgaanisten kemikaalien tuotannon lähtöaineena ja se on herättänyt kiinnostusta erityisesti siksi, että sitä voidaan valmistaa uusiutuvista raaka-aineista.

## Ominaisuudet
Huoneenlämpötilassa 2,5-furaanidikarboksyylihappo on väritöntä kiteistä ainetta. Yhdiste liukenee hyvin veteen ja muun muassa etanoliin. 2,5-Furaanidikarboksyylihappo on keskivahva diproottinen happo ja sen pK<sub>a</sub>-arvot ovat pKa1 2,6 ja pKa2 3,55.

## Valmistus ja käyttö
2,5-Furaanidikarboksyylihappoa voidaan valmistaa lähtemällä glukoosista, josta muodostetaan hydroksimetyylifurfuraalia. Hydroksimetyylifurfuraali voidaan hapettaa vesiliuoksessa 2,5-furaanidikarboksyylihapoksi. Hapettumisen välivaiheena muodostuu muun muassa hydroksi- ja aldehydihappoja. Vaikeutena on löytää riittävän selektiivisiä hapetuskatalyyttejä. On myös tutkittu biokemiallisia menetelmiä hydroksifurfuraalin hapettamiseksi miedoissa olosuhteissa 2,5-furaanidikarboksyylihapoksi. Yhdistettä voidaan myös valmistaa käsittelemällä limahappoa vetybromidilla, mutta tämä vaatii korkean lämpötilan.

2,5-Furaanidikarboksyylihappoa voidaan käyttää muun muassa polyamidien, polyesterien ja polyuretaanien valmistamiseen. Siitä saatavilla polymeereilla voidaan mahdollisesti korvata petrokemiantuotteisiin tereftaalihappoon ja adipiinihappoon perustuvia polyesteri- ja polyamidimuoveja. Lisäksi yhdisteestä voidaan valmistaa muovien pehmentimiä ja hyödyllisiä kemikaaleja kuten levuliinihappoa ja meripihkahappoa.

## Lähteet
Afon Dyfi

**Afon Dyfi** () on joki läntisessä Keski-Walesissa. Se saa alkunsa Gwyneddin kreivikunnassa sijaitsevasta Creiglyn Dyfin järvestä, joka on noin 580 metriä merenpinnan yläpuolella. Joki laskee mereen Aberdyfin kylän kohdalla.

Joki on tunnettu sen lohistaan ja taimenistaan.

## Lähteet

## Aiheesta muualla
Kaarsild

**Kaarsild** on silta Tartossa. Se on Emajoen ylittävä jalankulun ja pyöräilyn silta ja rakenteeltaan vahvistettu betonisilta.

Silta on rakennettu toisen maailmansodan aikana tuhotun Kivisillan kohdalle 1959, ja sen juuressa on Kivisillan pienoismalli.

## Lähteet

## Aiheesta muualla
Kaarisilta (täsmennyssivu)

**Kaarisilta** tarkoittaa seuraavia:

* kaarisilta, siltatyyppi
* Kaarsild, silta Tartossa
* Pormestarinsilta, joskus Kaarisilta, Porissa sijaitseva jalankulun ja pyöräilyn silta
* Lieksan kaarisilta, silta Lieksassa
* Kaarisilta, nastolalainen taide- ja toimintakeskus
* ”Kaarisilta”, Aale Tynnin runo.
Maria Vainio-Kurtakko

**Maria Vainio-Kurtakko** (s. 1976) on suomalainen historiantutkija, tietokirjailija ja asiantuntija. Vainio-Kurtakko on koulutukseltaan filosofian tohtori, ja hän toimii Svenska litteratursällskapetissa tuottajana. 

Vainio-Kurtakon erityisalaa ovat Albert Edelfelt ja sääty-yhteiskunnan viimeiset vuosikymmenet.

Vainio-Kurtakko väitteli tohtoriksi Helsingin yliopistossa vuonna 2010 aiheesta *Idyll eller verklighet? : Albert Edelfelt och Gunnar Berndtson i det moderna genombrottets ambivalens*.

Vainio-Kurtakko on kirjoittanut ja toimittanut tieteellisiä kirjoja ja artikkeleita sekä julkaissut tietokirjoja. Hänen johtamansa asiantuntijaryhmä sai vuonna 2016 Tiedonjulkistamispalkinnon verkkojulkaisusta *Albert Edelfelts brev*. Vainio-Kurtakon kirja *Ett gott parti* Albert Edelfeltistä ja tämän vaimosta Ellan de la Chapellesta oli ehdolla Vuoden 2022 tiedekirjaksi. Kirja on suomennettu nimellä *Sovelias liitto*.

## Palkinnot ja tunnustukset
* Tiedonjulkistamisen valtionpalkinto 2016
* Valtioneuvos Mauritz Hallbergin palkinto 2011

## Julkaisuja
Vainio-Kurtakko on kirjoittanut useamman kirjan Albert Edelfeltistä ja julkaissut tieteellisiä artikkeleita naisten roolista avioliitossa ja yhteiskunnassa 1800-luvun lopun ja 1900-luvun alun Suomessa, sekä aatelistosta ja kartanoelämästä.

### Luettelo teoksista
* Bränn, Michaela – Vainio-Kurtakko, Maria: *Svenska Kvinnoförbundet i Sörnäs. Ett sekel av kvinnoengagemang 1911-2011*, Svenska Kvinnoförbundet i Sörnäs. 2011. .
* Vainio-Kurtakko, Maria: *Ett gott parti: Scener ur Ellan de la Chapelles och Albert Edelfelts liv*. Svenska litteratursällskapet i Finland & Appell Förlag. 2022. .
* Vainio-Kurtakko, Maria: *Idyll eller verklighet? Albert Edelfelt och Gunnar Berndtson i det moderna genombrottets ambivalens.* Diss. Finska fornminnesföreningen. 2010. 
* Vainio-Kurtakko, Maria: *Albert Edelfelt ja Pohjolan kesä – Albert Edelfelt och den nordiska sommaren – Albert Edelfelt and the Nordic Summer*. Toimittanut Ilkka Karttunen. Taidekeskus Retretti – Konstcentret Retretti. 2009. 
* Knapas, Rainer – Vainio, Maria: *Albert Edelfelt och Ryssland. Brev från åren 1875−1905.* Svenska litteratursällskapet i Finland & Bokförlaget Atlantis. 2004. .
* 

## Lähteet
Ann-Marie Ivars

**Ann-Marie Ivars** (6. marraskuuta 1941 Närpiö – 25. lokakuuta 2025 Helsinki) oli suomalainen kielitieteilijä ja Helsingin yliopiston professori.

## Akateeminen ura
Ivars väitteli 1986 aiheesta *Från Österbotten till Sörmland – en undersökning av emigration och språklig anpassning* ja vuonna 1989 hänestä tuli Helsingin yliopiston apulaisprofessori. Vuonna 1991 hänestä tuli Lars Huldénin seuraaja yliopiston skandinaavisten kielten professorina. Vuosina 1993–1994 hän työskenteli skandinaavisten kielten laitoksen esimiehenä. Hän siirtyi eläkkeelle 2002 ja hänen seuraajakseen tuli Jan-Ola Östman.

Ivars tutki muun muassa dialektologiaa, sosiolingvistiikkaa ja kielihistoriaa, ja hän työskenteli tutkimushankkeissa, joissa tutkittiin Närpiön murretta ja suomenruotsalaista kaupunkikieltä. Hän toimitti teosta *Ordbok över Finlands svenska folkmål* Kotuksessa ja vuosina 1994–2000 Föreningen för nordisk filologin julkaisua *Folkmålsstudier*.

## Palkinnot ja tunnustukset
*2013 – Folktingetin ansiomitali
*2014 – Blomska stipendiet

## Teokset
**Från Österbotten till Sörmland – en undersökning av emigration och språklig anpassning* (1986)
**Närpesdialekten på 1980-talet* (1988)
**Stad och bygd – finlandssvenska stadsmål i regionalt och socialt perspektiv* (1996)
**Sydösterbottnisk syntax* (2010)
**Dialekter och småstadsspråk. Svenskan i Finland - i dag och i går vol. I:1. SSLS 798, Helsingfors.*

## Lähteet
* Harry Lönnroth: *Nordistikens historia i Finland*. Tampere University Press 2004. 

### Viitteet
Pietarin kirkko (Tartto)

**Tarton Pietarin kirkko** on luterilainen kirkko Virossa Tartossa. Uusgoottilainen kirkko valmistui 1884 arkkitehti Viktor Schröterin suunnitelmien mukaan. Etelätorni valmistui 1903 Georg Hellatin suunnitelmien pohjalta. Kirkko vihittiin käyttöön 1884.


Tiedosto:Narva mnt Tartus.JPG|Näkymä Narvan maantieltä, 2012
Tiedosto:PeetriKirikuOrel.jpg|Pietarin kirkon urut 2015
Tiedosto:Tartu Peetri kiriku katusepanek 2011. a. 03.JPG|Tornin huippu, 2011
Tiedosto:TartuPeetriKirikuSisevaade.jpg|Alttarimaalaus "Kutsuva Kristus" (1897, Johann Köler)


## Lähteet

## Aiheesta muualla
Pietarin kirkko

**Pietarin kirkko** tarkoittaa muun muassa seuraavia:

* Pietarin kirkko, evankelis-luterilainen kirkko Tartossa
* Pietarinkirkko, kirkko Vatikaanissa

## Katso myös
*Pyhän Pietarin kirkko
La reina de España

**La reina de España** on vuonna 2016 ensi-iltansa saanut Fernando Trueban ohjaama ja käsikirjoittama espanjalainen draamakomediaelokuva, jonka pää- ja sivuosia näyttelevät Penélope Cruz, Antonio Resines, Neus Asensi, Ana Belén, Javier Cámara, Chino Darín, Loles León, Arturo Ripstein, Jorge Sanz, Rosa María Sardá, Santiago Segura, Clive Revill, Cary Elwes ja Mandy Patinkin. Elokuvan tuottajina olivat Penélope Cruz, Mercedes Gamero ja Mikel Lejarza. *La reina de España* on jatko-osa vuonna 1998 ensi-iltansa saaneelle *[[Unelmiesi tyttö]]* () -elokuvalle, jonka Trueba on myös ohjannut.

## Juoni

*La reina de España* sijoittuu vuoden 1956 Madridiin. Espanjalaisnäyttelijä Macarena Granadasta (Penélope Cruz) on tullut suuri Hollywood-tähti, joka matkustaa Espanjaan kuvaamaan suuren luokan yhdysvaltalaiselokuvaa *Espanjan kuningatar*, jossa hän näyttelee Isabella Katolilaista. Madridissa Macarena tapaa jälleen 18 vuoden takaisen elokuvaryhmän, jonka kanssa hän kuvasi *Unelmiesi tyttö* -nimisen elokuvamusikaalin Adolf Hitlerin natsi-Saksassa vuonna 1938. Tuolloin elokuvaryhmä kamppaili natsihallinnon kanssa, mutta nyt heidän joutuu kamppailla Francisco Francon diktatuurihallinnon kanssa, joten elokuvan kuvaukset eivät mene niin kuin pitäisi.

## Näyttelijät

## Tuotanto
*La reina de Españan* kuvaukset alkoivat Budapestissa, Unkarissa 29. helmikuuta 2016. Budapestissa elokuvaa kuvattiin maaliskuuhun asti, minkä jälkeen kuvaukset siirtyivät Madridiin, jossa elokuvaa kuvattiin toukokuun puoliväliin asti. Elokuvan budjettina oli 11 miljoonaa euroa, ja sen tuotantoyhtiöinä olivat Atresmedia Cine ja Fernando Trueba Producciones Cinematográficas. Elokuvan teaser julkaistiin 21. kesäkuuta 2016 ja virallinen traileri 8. syyskuuta 2016.

## Julkaisu
*La reina de España* sai ensi-iltansa Madridissa, Espanjassa 24. marraskuuta 2016. Elokuvan maanlaajuinen teatteriensi-ilta Espanjassa oli 376 elokuvateatterissa 25. marraskuuta 2016. Elokuvan teatterilevittäjänä Espanjassa oli Universal Pictures International Spain. *La reina de España* tuotti Espanjassa avausviikonloppunaan 421 823 dollarin lipputulot ja koko teatterikierroksensa aikana yhteensä 1 125 980 dollarin lipputulot. Elokuvan odotettiin olevan yksi vuoden 2016 suurimmista yleisömenestyksistä Espanjassa, mutta se tuottikin alle odotusten.

*La reina de España* esitettiin Berliinin elokuvajuhlilla *Berlinale Special* -esityssarjassa 13. helmikuuta 2017.

## Palkinnot ja ehdokkuudet

## Lähteet

## Aiheesta muualla
* 
* 
* ''La reina de España'' SensaCinessä 
* ''La reina de España'' eCarteleran sivuilla
San Fernando (kunta Espanjassa)

**San Fernando** on kunta Andalusian itsehallintoalueella Etelä-Espanjassa. San Fernandon asukasluku on 93 645 vuonna 2024.

## Kuvia


Tiedosto:San Fernando - Panteón de Marinos Ilustres.JPG| Panteón de Marinos Ilustres
Tiedosto:Jardín Botánico de San Fernando.JPG|Jardín Botánico de San Fernando
Tiedosto:Iglesia Mayor San Fernando.JPG|Iglesia Mayor de San Pedro y San Pablo
Tiedosto:Estación de San Fernando - Bahía Sur.JPG|Rautatieasema San Fernando–Bahía Sur


## Lähteet

## Aiheesta muualla
Yrjö Ylijoki

**Yrjö Ensio Ylijoki** (18. kesäkuuta 1915 Kuhmoinen – 14. toukokuuta 1998 Lake Worth, Yhdysvallat) oli diplomi-insinööri ja teollisuusneuvos, joka teki elämäntyönsä Chymos Oy:n palveluksessa.

Ylijoki kirjoitti ylioppilaaksi Forssan yhteiskoulusta 1934 ja opiskeli kemiaa Kuninkaallisessa teknillisessä korkeakoulussa Tukholmassa. Opinnot keskeytyivät sodan vuoksi, ja hän valmistui 1943 diplomi-insinööriksi Teknillisestä korkeakoulusta.

Ylijoki tuli Chymoksen Lappeenrannan tehtaalle käyttöinsinööriksi 1945 ja työskenteli 1951–1952 isännöitsijänä Toijalan tehtailla, jonne suurin osa Chymoksen toiminnasta oli siirtynyt sodan vuoksi. Toijalan tehtaat lakkautettiin 1952, ja toiminta siirtyi kokonaisuudessaan takaisin Lappeenrantaan. Ylijoesta tuli Lappeenrannan tehtaan teknillinen johtaja. Vuonna 1959 hänestä tuli Chymoksen toimitusjohtaja, ja hän hoiti tätä tehtävää eläkkeelle siirtymiseensä 1975 saakka.

Chymos oli alun perin perheyhtiö, jonka perusti 1906 Wäinö Tammenoksa. Hänen poikansa Jukka Tammenoksa oli yhtiön toimitusjohtajana 1929–1952, ja hänen kautensa lopulla yhtiö joutui taloudellisiin vaikeuksiin. Rahoittajapankki siirsi Tammenoksan suvun syrjään, ja Chymos siirtyi Regulus Oy:lle. Se oli muodostettu 1950-luvun puolivälissä, kun Lääketehdas Orion Oy:n lääketeollisuus erotettiin yhtiön muusta toiminnasta.

Ylijoen toimitusjohtaja-aika oli Chymoksen merkittävin kehityskausi, ja yhtiö oli 1970-luvulla Lappeenrannan kolmanneksi suurin yksityinen työnantaja. Myös henkilöstön henkisestä ja sosiaalisesta hyvinvoinnista huolehdittiin. Talossa oli henkilöstöruokala, jossa oli tarjolla monipuolinen lounas. Henkilöstölle järjestettiin vuosittain joulujuhla, jossa palkittiin talossa kauan palvelleet chymoslaiset, minkä lisäksi juhlassa oli aina joku tunnettu esiintyjä. Heistä mainittakoon koomikkopari Mai-Brit Heljo ja Kaarlo Juurela sekä laulajauraansa aloittava Paula Koivuniemi. Myös henkilöstö esitti omin voimin kuvaelmia tai tanssiesityksiä. Henkilöstöllä oli harrastuskerho, jota firma rahoitti. Oli palloilulajeja, jumppaa, pilkkikilpailuja, käsitöitä, valokuvausta ja paljon muuta harrastustoimintaa. Chymos-kerho oli perustettu jo Jukka Tammenoksan aikana sotavuosina huolehtimaan henkilökunnan virkistys- ja urheilutoiminnasta Chymoksella oli myös oma työterveysasema, jossa hoidettiin tavanomaiset vaivat ja tapaturmat, ja siellä tehtiin ennaltaehkäisevää työterveydenhuoltoa. Orionilla oli oma eläkesäätiö, jonka piiriin myös chymoslaiset kuuluivat. Talossa viihdyttiin, yhteishenki oli hyvä, ja vanhaa jäljellä olevaa perheyhtiömäisyyttä pidettiin yllä, vaikka se Tammenoksien aikakauden jälkeen olikin taakse jäänyttä elämää.

Ylijoki toimi aktiivisesti myös työelämän ulkopuolella. Hänellä oli monia talous- ja sivistyselämän luottamustehtäviä, muun muassa Kaakkois-Suomen kauppakamarissa, Keskuskauppakamarissa ja Liikesivistysrahastossa. Ylijoki sai ansioistaan ja toiminnastaan lukuisia kunnianosoituksia. Vuonna 1970 hänelle myönnettiin teollisuusneuvoksen arvonimi.

## Lähteet

* 

### Viitteet
Valtion itsenäisyyshistorialautakunta

**Valtion itsenäisyyshistorialautakunta** oli vuosina 1937–1946 toiminut asiantuntijalautakunta, joka jakoi apurahoja Suomen itsenäisyyshistoriaa käsitteleviin tutkimuksiin. Cajanderin III hallituksen aloitteesta eduskunta myönsi vuonna 1937 Suomen 20-vuotisen itsenäisyyden juhlistamiseksi kaksi miljoonaa markkaa sellaisiin tutkimuksiin ja julkaisuihin, jotka ”pätevästi valaisevat itsenäisyytemme esihistoriaa, itsenäisyytemme saavuttamista ja sen vastaista lujittamista”. Valtioneuvosto asetti 16. joulukuuta 1937 rahoituksen jakamisesta päättämään itsenäisyyshistorialautakunnan, jonka puheenjohtajaksi tuli historian professori A. R. Cederberg ja muiksi jäseniksi professori Gunnar Landtman, rehtori Yrjö Ruutu, kenraaliluutnantti Aarne Sihvo ja päätoimittaja Artturi Leinonen. Cederbergin on arveltu olleen koko hankkeen alkuperäinen isä.

Itsenäisyyshistorialautakunnan oli tarkoitus rahoittaa Suomen valtiollista historiaa käsittelevän viisiosaisen yleisesityksen laatiminen, mutta teosta ei saatu koskaan kirjoitettua, osin maailmansodan puhkeamisen vuoksi. Päähankkeesta toteutui vain lähdemateriaalin keruu, joukko bibliografioita ja Cederbergin vuonna 1943 oppikirjaksi kirjoittama teos *Suomen uusinta historiaa 1898–1942*. Lautakunta jakoi apurahoja useisiin erityistutkimuksiin, joita olivat muun muassa Eino Parmasen sortovuosien vastarintaa kuvannut neliosainen *Taistelujen kirja* (1936–1941), Aaro Pakaslahden *Suomen itsenäisyyden tunnustaminen* (1937), Rafael Erichin *Suomen oikeusasema* (1938), Eero Kuussaaren *Heimosodat 1918–1922* (1939), Akseli Routavaaran tutkimus Suomen sanomalehdistöstä sortovuosina, Erkki Räikkösen elämäkerralliset tutkimukset P. E. Svinhufvudista, Y. K. Laineen kolmiosainen *Suomen poliittisen työväenliikkeen historia* (1945–1946) sekä Juhani Paasivirran kaksiosainen *Suomen itsenäisyyskysymys 1917* (1947–1949). Lisäksi itsenäisyyshistorialautakunta järjesti syksyllä 1940 kirjoituskilpailun ”keinoista itsenäisyyden vastaiseksi turvaamiseksi”, mutta vastausten heikon tason vuoksi ensimmäinen ja toinen palkinto jätettiin jakamatta.

## Lähteet

*Osmo Jussila: *Nationalismi ja vallankumous venäläis-suomalaisissa suhteissa 1899–1914*, s. 259–260. Historiallisia tutkimuksia 110. Suomen Historiallinen Seura, Helsinki 1979.
*Valtion itsenäisyyshistorialautakunta  Kansallisarkisto
Montilla

**Montilla** on kunta Andalusiassa Etelä-Espanjassa. Montillan asukasluku on 23 365 (2016).

Montilla kuuluu Montilla–Morilesin viinialueeseen. 


Casa de las Aguas de Montilla.JPG|Casa de las Aguas (Museo Garnelo)
Casa-oratorio de San Juan de Ávila.JPG|Casa-oratorio de San Juan de Ávila
Parroquia de Santiago de Montilla.JPG|Parroquia de Santiago
Convento de Santa Clara, Montilla.jpg|Convento de Santa Clara
Casa-museo del Inca Garcilaso de Montilla.JPG|Casa del Inca Garcilaso de Montilla
Montilla (10949691866).jpg
Montilla (10949789874).jpg
Montilla (10949870083).jpg
Paseo de las Mercedes, Montilla 002.jpg


## Lähteet

## Aiheesta muualla
Puerto del Carmen

**Puerto del Carmen** on Lanzaroten eteläosassa sijaitseva pikkukaupunki ja saaren tärkein lomakeskus. Hallinnollisesti Puerto del Carmen kuuluu Tíasin kuntaan. Puerto del Carmenissa asuu noin 10 000 asukasta. Kaupunki on rakennettu kapealle rantakaistaleelle, ja rakennukset ovat pääosin matalina ja valkoisina hyvin Lanzarotelle tyypillisiä. Aikoinaan Puerto del Carmen oli pieni kalastajakylä, ja niistä ajoista muistuttaa edelleen kaupungin länsiosassa sijaitseva vanhakaupunki satamineen.

Puerto del Carmenin edustalla on kuusi kilometriä pitkä hiekkaranta, joka sopii loivasti syvenevänä hyvin lapsille. Kaupungissa on myös hyvät harrastusmahdollisuudet. Puerto del Carmenissa on myös Biosfera-niminen kauppakeskus. Kaupungissa on hyvä ravintolatarjonta ja myös yöelämää, mutta se ei ole niin vilkasta kuin Kanariansaarten vauhdikkaimmissa lomakeskuksissa.

Matkaa saaren pääkaupunkiin Arrecifeen on noin 14 kilometriä ja lentokentälle noin yhdeksän kilometriä. Lähistöllä sijaitsee myös Texas Rancho Park -teemapuisto, joka on yhdistelmä eläin- ja vesipuistoa.

## Aiheesta muualla

*Rantapallo - Puerto del Carmen
*Puerto del Carmen Aurinkomatkojen sivuilla
*Puerto del Carmen Tjäreborgin sivuilla
Peter Nyman (ajankohtaisohjelma)

**Peter Nyman** on tammikuussa 2017 MTV3-kanavalla alkanut toimittaja Peter Nymanin keskusteluohjelma, jossa hän haastattelee ajankohtaisia vieraita.

## Jaksot
### Ensimmäinen tuotantokausi

## Lähteet
NEC V800

**NEC V800** on japanilaisen NEC Corporationin valmistama 32-bittinen RISC-suoritinperhe.

Suoritin tukee neljän gigatavun muistiavaruutta.

Renesas Electronics valmistaa nykyisin V850-mallisarjaa käytettäväksi autoteollisuudessa ja sulautetuissa järjestelmissä.

## Mallisarjat

* V805
* V810
* V820
* V821
* V830
* V850
* V851

## Käyttökohteita

Käyttökohteita ovat muun muassa sulautetut järjestelmät ja pelikonsolit:
* Nintendo Virtual Boy (V810)
* NEC PC-FX (V810)

## Ohjelmistotuki

UClinux on siirretty suorittimelle.

## Lähteet
Burriana

**Burriana** (valenciaksi *Borriana*) on kunta Valencian itsehallintoalueella Espanjassa. Burrianan asukasluku on noin 35 000 (2016).


Tiedosto:Església del Salvador de Borriana 10.JPG|Basílica del Salvador de Borriana
Tiedosto:Exconvent de la Mercé, Burriana 16.JPG|Exconvent i església de la Mercé
Tiedosto:Ermita de Santa Bárbara, Burriana 38.JPG|Ermita de Santa Bárbara 
Tiedosto:Torre del Mar de Burriana 11.jpg|Torre del Mar
Tiedosto:Torre de Calatrava 8.jpg|Torre de Calatrava 


## Lähteet

## Aiheesta muualla
Rikospaikka (ajankohtaisohjelma)

**Rikospaikka** on suomalainen rikos- ja oikeusalan ajankohtaisohjelma, jossa MTV:n rikostoimituksen päällikkö Tiia Palmén ja MTV:n rikostoimittaja Pekka Lehtinen keskustelevat rikos- ja oikeusalan ajankohtaisista aiheista. *Rikospaikassa* avataan myös vanhojen rikostapausten taustoja. Sarja alkoi MTV3-kanavalla 1. helmikuuta 2017. *Rikospaikka* on jatkoa Jarkko Sipilän ja Lehtisen vuonna 2014 alkaneeseen MTV:n nettisarjaan *[[Vinkkimiehet]]*. 

Ensimmäinen tuotantokausi esitettiin keväällä 2017, toinen syksyllä 2017 ja kolmas keväällä 2018. Neljäs kausi esitettiin syksyllä 2018. *Rikospaikka* esitetään keskiviikkoisin *[[Kymmenen uutiset|Kymmenen uutisten]]* jälkeen kello 22.35. Myöhäisillan esityspaikasta huolimatta ohjelma on kerännyt hyviä katsojalukuja, parhaimmillaan lähes 300 000 katsojaa.

## Jaksot
### Ensimmäinen kausi

### Toinen kausi

### Kolmas kausi

## Lähteet

## Aiheesta muualla
* ''Rikospaikka'' MTV:n suoratoistopalvelussa